KOMMI SS IONEN FOR DE EUROPÆISKE FÆLLESSKABER 
K0M(94) 343 ende I i g udg. 
Bruxelles, den 07.09.1994 
Udkast til 
RÅDETS AFGØRELSE 
om Kommissionens indgåelse af et aftalememorandum om samarbejde mellem Det 
Europæiske Atomenergifællesskab og den canadiske regering vedrørende kontrolleret 
nuklear fusion. 
(forelagt af Kommissionen) 
BEGRUNDELSE 
Rådet vedtog den 7. november 1991 direktiver til Kommissionen om forhandling 
af et aftalememorandum om samarbejde mellem Det Europæiske Atomenergi­
fællesskab ("Euratom") og den canadiske regering (tilsammen benævnt 
"parterne") vedrørende kontrolleret nuklear fusion. Forhandlingerne udmundede i 
det udkast til aftalememorandum, der er knyttet til forslaget til rådsafgørelse om 
Kommissionens indgåelse af aftalememorandummet. 
Kommissionen finder, at teksten til aftalememorandummet er i fuld overens­
stemmelse med forhandlingsdirektiverne. 
2. Parternes indsats i medfør af aftalememorandummet afhænger af, hvilke midler 
der bevilges. 
De samarbejdsaktiviteter, der udføres i medfør af aftalememorandummet, vil 
være teknisk og økonomisk forenelige med målsætningerne og budgetrammen for 
kontrolleret termonuklear fusion i det rammeprogram for Det Europæiske 
Atomenergifællesskabs indsats inden for forskning og uddannelse (1994-1998), 
og i det tilsvarende forslag til rådsbeslutning om et særprogram for forskning og 
uddannelse (1994-1998) inden for kontrolleret termonuklear fusion og vil derfor 
ikke have økonomiske konsekvenser for Fællesskabets budget. 
3. Det Rådgivende Udvalg for Fusionsprogrammet (CCFP) er fuldt underrettet om 
resultatet af forhandlingerne om aftalememorandummet og har på sit 53. møde i 
marts 1992 udtalt sin støtte til, at Canada inddrages i Euratoms bidrag til den 
tekniske projektering af den internationale termonukleare forsøgsreaktor (ITER -
International Thermonuclear Experimental Reactor) efter den fremgangsmåde, der 
er beskrevet i punkt 4. 
Å 
Ifølge udkastet til aftalememorandummet kan samarbejdsaktiviteterne omfatte 
parternes inddragelse i hinandens bidrag til projekter, der involverer tredjeparter, 
som f.eks. ITER, om nødvendigt med sådanne parters samtykke. Det samarbejde, 
der forventes gennemført i medfør af aftalememorandummet, omfatter først og 
fremmest Canadas inddragelse i Euratoms bidrag til firepartssamarbejdet om den 
tekniske projektering (engineering design activities - EDA) af ITER1 i henhold til 
artikel 19 i aftalen herom ("EDA-aftalen"). Canada, der besidder relevante særlige 
evner, specielt inden for tritiumteknologi og fjernhåndteringsudstyr, og kan 
bidrage med særlige forskningsresultater og specialiserede medarbejdere til ITER-
arbejdet, er allerede inddraget2 i Euratoms bidrag til firepartssamarbejdet om 
skitseprojekteringen af ITER3. Canadas inddragelse i den tekniske projektering af 
ITER forventes at ske i henhold til en gennemførelsesaftale mellem Euratom, 
repræsenteret ved Kommissionen, og Atomic Energy of Canada Limited (AECL), 
der forvalter Canadas nationale fusionsprogram og er udpeget af den canadiske 
regering til at gennemføre aftalen. En sådan gennemførelsesaftale forventes 
forhandlet og indgået af Kommissionen i henhold til artikel 101, stk. 3, i 
Euratom-traktaten. 
Betingelserne for Canadas inddragelse, som fastsat på grundlag af bilaterale 
tekniske forhåndsdrøftelser, er godkendt af ITER-Rådet på dets møder den 21.-
22. april 1993 og den 27.-28. januar 1994. 
Udkastet til aftalememorandummet lyder som følger: 
1. Euratom inddrager gennem AECL Canada i sit bidrag til den tekniske projektering af ITER. 
2. Den canadiske regering har gennem AECL taget vilkårene i EDA-aftalen, bilagene og protokol 2 
hertil samt forhandlernes fælles synspunkter4 (og tillæggene hertil), der ledsager protokol 2, til 
efterretning og forpligter sig til at overholde disse. 
3. De nærmere bestemmelser vedrørende AECL's inddragelse i den proces, ifølge hvilken ITER 
tildeler Euratom-parten opgaver, aftales mellem direktøren for Canadas nationale 
fusionsprogram eller en person, der er udpeget af denne, og direktøren for Euratoms 
fusionsprogram eller en person, der er udpeget af denne. Uden at det berører stk. 2 ovenfor, 
skal aftalerne vedrørende sådanne aktiviteter være i overensstemmelse med bestemmelserne i 
aftalememorandummet. 
4. AECL's andel af Euratoms bidrag til de ressourcer, som de fire parter er enedes om at stille til 
rådighed på lige fod til gennemførelsen af EDA-aftalen, vil beløbe sig til op til ca. Can$ 4 
millioner pr. år i form af ITER-opgaver (F&U-opgaver i forbindelse med konstruktion og 
teknologi) og op til fem eksperter som en del af Euratoms personale i den centrale 
fællesgruppe. Canadas-inddragelse vil ikke indebære udgifter for Euratom og afhænger af, 
hvilke midler der bevilges. 
1 EFT L 244 af 26.8.1992, s. 14. 
2 EFT L 291 af 25.10.1988, s. 75. 
3 EFT L 102 af 24.4.1988, s. 31. 
4 EFTL 114 af 5.5.1994, s. 26. 
-3-
5. Uden at det på nogen måde tilsidesætter bestemmelserne i EDA-aftalens bilag C for så vidt 
angår fordelingen af rettigheder til intellektuelle frembringelser, der skabes uden Canadas 
deltagelse gennem AECL eller dets personale, gælder følgende bestemmelser. 
5.1 Såfremt AECL eller dets personale skaber intellektuelle frembringelser i Canada under 
gennemførelsen af en opgave, som Euratoms lokalgruppe har fået tildelt, har Canada gennem 
AECL eller dets personale ret til at erhverve alle rettigheder til disse intellektuelle 
frembringelser i alle lande efter de gældende love og bestemmelser, dog således at Euratom på 
rimelige vilkår skal indrømmes licenser, med ret til underlicens, til alle andre formål end 
forskning og udvikling vedrørende kontrolleret termonuklear fusion som energikilde til fredelige 
formål. I givet fald skal Canada gennem AECL sikre, at personalet ved den centrale 
fællesgruppe frit kan anvende de beskyttede frembringelser til udførelsen af de opgaver, som 
den centrale fællesgruppe har fået tildelt, og at alle parter, herunder Euratom, indrømmes en 
uigenkaldelig, ikke-eksklusiv, vederlagsfri licens, med ret til underlicens, til forskning og 
udvikling vedrørende kontrolleret termonuklear fusion som energikilde til fredelige formål. 
5.2 Såfremt AECL eller dets personale skaber intellektuelle frembringelser under arbejde i 
Euratoms lokalgruppe og under gennemførelsen af en opgave, som denne lokalgruppe har fået 
tildelt, har Canada gennem AECL eller dets personale ret til at erhverve alle rettigheder til disse 
intellektuelle frembringelser i Canada. Tilsvarende har Euratom eller dets personale ret til at 
erhverve alle rettigheder til de pågældende intellektuelle frembringelser på sit eget territorium 
og i alle tredjelande undtagen Canada. Euratom og Canada, sidstnævnte gennem AECL, skal 
sikre, at personalet ved den centrale fællesgruppe frit kan anvende de beskyttede 
frembringelser til udførelsen af de opgaver, som den centrale fællesgruppe har fået tildelt, og 
at alle parter, herunder Euratom, indrømmes en uigenkaldelig, ikke-eksklusiv, vederlagsfri 
licens, med ret til underlicens, til forskning og udvikling vedrørende kontrolleret termonuklear 
fusion som energikilde til fredelige formål. 
5.3 Såfremt AECL eller dets personale skaber intellektuelle frembringelser, mens det er 
udstationeret af Euratom ved den centrale fællesgruppe, skal direktøren for ITER straks 
underrette ITER-Rådet med en henstilling om, i hvilke lande der bør opnås beskyttelse af den 
intellektuelle ejendomsret. Hver af parterne eller deres personale og Canada - sidstnævnte 
gennem AECL og dets personale - har imidlertid ret til at erhverve alle rettigheder til de 
pågældende intellektuelle frembringelser på sit eget territorium. ITER-Rådet træffer beslutning 
om, hvorvidt og hvorledes der søges beskyttelse i tredjelande bortset fra Canada. Hver af 
parterne og Canada - sidstnævnte gennem AECL - skal sikre, at personalet ved den centrale 
fællesgruppe frit kan anvende de beskyttede frembringelser til udførelsen af de opgaver, som 
den centrale fællesgruppe har fået tildelt, og at alle parter, herunder Euratom, indrømmes en 
uigenkaldelig, ikke-eksklusiv, vederlagsfri licens, med ret til underlicens, til forskning og 
udvikling vedrørende kontrolleret termonuklear fusion som energikilde til fredelige formål. 
5.4 Såfremt AECL eller dets personale skaber intellektuelle frembringelser, mens det er 
udstationeret af Euratom ved en anden parts lokalgruppe ("modtagerparten"), gælder følgende 
med forbehold af de herfor gældende retsforskrifter: 
i) Modtagerparten eller dens personale har ret til at erhverve alle rettigheder til disse 
intellektuelle frembringelser overalt undtagen på Euratoms territorium og i Canada, idet 
den dog skal indrømme de øvrige parter en uigenkaldelig, ikke-eksklusiv, vederlagsfri 
licens, med ret til underlicens, til forskning og udvikling vedrørende kontrolleret 
termonuklear fusion som energikilde til fredelige formål. 
ii) Euratom eller dets personale har ret til at erhverve alle rettigheder til disse intellektuelle 
frembringelser på sit eget territorium, idet det dog skal indrømme de øvrige parter en 
uigenkaldelig, ikke-eksklusiv, vederlagsfri licens, med ret til underlicens, til forskning 
og udvikling vedrørende kontrolleret termonuklear fusion som energikilde til fredelige 
formål. 
-4-
iii) Canada har, gennem AECL eller dets personale, ret til at erhverve alle rettigheder til 
disse intellektuelle frembringelser i Canada, idet det dog skal indrømme de øvrige 
parter en uigenkaldelig, ikke-eksklusiv, vederlagsfri licens, med ret til underlicens, til 
forskning og udvikling vedrørende kontrolleret termonuklear fusion som energikilde til 
fredelige formål. 
5.5 Såfremt personalet fra en af parterne ("udsenderparten") skaber intellektuelle frembringelser, 
mens det er udstationeret i Canada, gælder følgende med forbehold af de herfor gældende 
retsforskrifter: 
i) Canada har, gennem AECL eller dets personale, ret til at erhverve alle rettigheder til 
disse intellektuelle frembringelser overalt undtagen på udsenderpartens og Euratoms 
territorium, idet det dog skal indrømme de øvrige parter en uigenkaldelig, 
ikke-eksklusiv, vederlagsfri licens, med ret til underlicens, til forskning og udvikling 
vedrørende kontrolleret termonuklear fusion som energikilde til fredelige formål. 
ii) Udsenderparten eller dens personale har ret til at erhverve alle rettigheder til disse 
intellektuelle frembringelser på sit eget territorium, idet den dog skal indrømme de 
øvrige parter en uigenkaldelig, ikke-eksklusiv, vederlagsfri licens, med ret til 
underlicens, til forskning og udvikling vedrørende kontrolleret termonuklear fusion som 
energikilde til fredelige formål. 
iii) Euratom eller dets personale har ret til at erhverve alle rettigheder til disse intellektuelle 
frembringelser på sit eget territorium, idet det dog skal indrømme de øvrige parter en 
uigenkaldelig, ikke-eksklusiv, vederlagsfri licens, med ret til underlicens, til forskning 
og udvikling vedrørende kontrolleret termonuklear fusion som energikilde til fredelige 
formål. 
5. Aftalememorandummet skal indgås af Kommissionen i overensstemmelse med 
artikel 101, stk. 2, i traktaten om oprettelse af Det Europæiske Atomenergi­
fællesskab. 
6. Kommissionen foreslår, at Rådet i henhold til artikel 101, stk. 2, i traktaten om 
oprettelse af Det Europæiske Atomenergifællesskab vedtager vedlagte 
rådsafgørelse om Kommissionens indgåelse af et aftalememorandum om 
samarbejde mellem Det Europæiske Atomenergifællesskab og den canadiske 
regering vedrørende kontrolleret nuklear fusion. 
Udkast ti I 
RÅDETS AFGØRELSE 
af 
om Kommissionens indgåelse af et aftalememorandum om samarbejde mellem Det 
Europæiske Atomenergifællesskab og den canadiske regering vedrørende kontrolleret 
nuklear fusion. 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Atomenergifællesskab, 
særlig artikel 101, stk. 2, 
under henvisning til rammeaftalen om handelsmæssigt og økonomisk samarbejde 
mellem De Europæiske Fællesskaber og Canada af 6. juli 19761, særlig artikel III, stk. 2, 
der bl.a. vedrører teknologisk og videnskabelig udveksling, 
under henvisning til det af Kommissionen forelagte udkast til afgørelse, og 
ud fra følgende betragtninger: 
Kommissionen har i overensstemmelse med Rådets direktiver af 7. november 1991 ført 
forhandlinger om et aftalememorandum om samarbejde mellem Det Europæiske 
Atomenergifællesskab og den canadiske regering vedrørende kontrolleret nuklear fusion; 
Kommissionens indgåelse af aftalememorandummet bør godkendes -
TRUFFET FØLGENDE AFGØRELSE: 
Eneste artikel 
Herved godkendes Kommissionens indgåelse på Fællesskabets vegne af et aftale­
memorandum om samarbejde mellem Det Europæiske Atomenergifællesskab og den 
canadiske regering vedrørende kontrolleret nuklear fusion. 
Teksten til aftalememorandummet er knyttet som bilag til denne afgørelse. 
Udfærdiget i På Rådets vegne 
Formand 
1 EFT L 260 af 24.9.1976, s. 1. 
UDKAST 
AFTALEMEMORANDUM 
OM SAMARBEJDE MELLEM 
DET EUROPÆISKE ATOMENERGIFÆLLESSKAB OG 
DEN CANADISKE REGERING 
VEDRØRENDE KONTROLLERET NUKLEAR FUSION 
DET EUROPÆISKE ATOMENERGIFÆLLESSKAB (herefter benævnt "Euratom"), 
repræsenteret ved Kommissionen for de Europæiske Fællesskaber (herefter benævnt 
"Kommissionen"), og DEN CANADISKE REGERING (tilsammen i det følgende benævnt 
"parterne"), 
SOM HENVISER TIL rammeaftalen om handelsmæssigt og økonomisk samarbejde 
mellem Canada og De Europæiske Fællesskaber af 6. juli 1976, som i artikel III, stk. 2 
indeholder bestemmelser om teknologisk og videnskabelig udveksling; 
SOM ØNSKER AT lette virkeliggørelsen af energiproduktion ved kontrolleret nuklear 
fusion, idet der er tale om en miljømæssigt acceptabel, økonomisk konkurrencedygtig 
og praktisk talt ubegrænset energikilde; 
SOM NOTERER SIG, at Euratoms fusionsprogram er et bredt funderet program, der 
spænder over alle aktiviteter inden for EF på området kontrolleret nuklear fusion ved 
magnetisk indeslutning, og som gennemføres via associeringskontrakter mellem på den 
ene side Euratom og på den anden side medlemsstaterne, organisationer i 
medlemsstaterne, Sverige og Schweiz, af Fællesforetagendet JET (Joint European 
Torus), af det fælles forskningscenter, via en multilateral aftale vedrørende Next 
European Torus (NET) og via kontrakter med erhvervslivet; samt at Euratoms 
fusionsprogram over for andre fusionsprogrammer i verden udgør en samlet enhed; 
SOM NOTERER SIG, at Canadas nationale fusionsprogram er koncentreret om den 
canadiske fusionsvidenskab og -teknologis særligt stærke sider, forvaltes af Atomic 
Energy of Canada Limited og gennemføres hovedsageligt via to lokale kraftværk-
baserede projekter - Centre canadien de fusion magnétique (CCFM), under ledelse af 
Hydro Québec, og Canadian Fusion Fuels Technology Project, under ledelse af Ontario 
Hydro; 
SOM NOTERER SIG, at Euratom og den canadiske regering er parter i samarbejdsaftalen 
af 6. oktober 1959 om udnyttelse af atomenergi til fredelige formål, som senere 
ændret, og at ændringen i form af brevveksling af 15. juli 1991 indeholder regler for 
overførsler af tritium og tritium-relateret udstyr fra Canada til Euratom med henblik på 
anvendelse i sidstnævntes fusionsprogram; 
SOM ERKENDER, at parternes fusionsprogrammer supplerer hinanden, og at begge 
parter har haft udbytte af deres samarbejde om fusionsenergiforskning og -udvikling i 
henhold til aftalememorandummet mellem Det Europæiske Atomenergifællesskab og 
den canadiske regering om samarbejde vedrørende fusionsforskning og -udvikling af 6. 
marts 1986; 
SOM ØNSKER at fortsætte og styrke dette samarbejde i fremtiden; 
HAR INDGÅET FØLGENDE AFTALE 
ARTIKEL I 
Formålet med denne aftale er, at parterne, til fælles bedste, opretholder og styrker 
deres samarbejde på de områder, der er omfattet af deres respektive 
fusionsprogrammer, med henblik på at øge den videnskabelige indsigt og teknologiske 
formåen, der er grundlaget for et fusionsbaseret energisystem. 
ARTIKEL II 
Der kan i henhold til denne aftale samarbejdes på følgende områder: 
a) tokamakker; 
b) plasmafysik; 
c) fusionsteknologi; 
d) fusionsbrændsel; 
e) andre udviklingslinjer end tokamakker; 
f) andre områder efter fælles skriftlig aftale. 
ARTIKEL III 
Samarbejdet i medfør af denne aftale kan omfatte følgende: 
a) tilvejebringelse og udveksling af information og data; 
b) parternes inddragelse i hinandens bidrag til fusionsprogrammer eller -projekter, 
der involverer tredjeparter, som f .eks. ITER (International Thermonuclear 
Experimental Reactor), om nødvendigt med sådanne parters samtykke; 
c) deltagelse i undersøgelser, forsøg, projekter og møder, der gennemføres af en 
af parterne; 
d) udveksling af forskere, teknikere og andre specialister; 
e) tilvejebringelse og udveksling af udstyr, instrumenter, materialer, brændsel og 
reservedele; 
f) overførsler af tritium og tritium-relateret udstyr i henhold til den ovenfor 
omtalte ændring af 15. juli 1991 af samarbejdsaftalen mellem parterne om 
udnyttelse af atomenergi til fredelige formål af 6. oktober 1959; 
g) gennemførelse af fælles undersøgelser, forsøg og projekter, og 
h) andre aktiviteter efter fælles aftale. 
ARTIKEL IV 
1. På Euratoms side gennemføres denne aftale af Kommissionen eller en anden enhed 
eller organisation, der er associeret med Euratom inden for rammerne af Euratoms 
fusionsprogram eller fællesforetagendet JET (Joint European Torus). Sådanne 
enheder eller organisationer udpeges af Euratom, og Euratom underretter den 
canadiske regering skriftligt om udpegelserne. 
M 
2. På canadisk side gennemføres denne aftale af en enhed, der udpeges af den 
canadiske regering. Den canadiske regering underretter Euratom skriftligt om 
udpegelsen. Den pågældende enhed udpeger andre enheder og organisationer, der 
skal deltage i gennemførelsen af aftalen. Sådanne udpegelser nedfældes skriftligt. 
ARTIKEL V 
1. Nærmere detaljer og procedurer for gennemførelsen af aktiviteter i henhold til 
denne aftale fastlægges i givet fald fra sag til sag i særlige gennemførelseaftaler. 
2. De særlige gennemførelsesaftaler skal i givet fald indeholde bestemmelser 
vedrørende: 
a) behandling af viden, industriel ejendomsret og ophavsret; 
b) vilkår og betingelser for udveksling af personale; 
c) vilkår og betingelser for tilvejebringelse og udveksling af udstyr, instrumenter, 
materialer, brændsel og reservedele; 
d) fordeling af omkostninger; og 
e) gældende lov 
3. Hver part forpligter de enheder og organisationer, der er udpeget i henhold til artikel 
IV, til at sikre, at de gennemførelsesaftaler, der indgås i medfør af nærværende 
aftale i givet fald 
a) indeholder de bestemmelser, der er beskrevet i bilag I om behandling af viden, 
industriel ejendom og ophavsret, og 
b) afspejler de principper, der er beskrevet i bilag II om udveksling af personale, 
tilvejebringelse og udveksling af udstyr, instrumenter og reservedele, 
overførsler af tritium og tritium-relateret udstyr samt fordeling af omkostninger 
og industriel ejendomsret i forbindelse med andre aktiviteter end udveksling af 
personale og viden; 
4. Bilag I og II udgør en integrerende del af denne aftale. 
ARTIKEL VI 
1. Parterne opretter et samordningudvalg til at koordinere og overvåge de aktiviteter, 
der gennemføres i henhold til denne aftale. Udvalget består af op til otte 
medlemmer, hvoraf hver part udpeger halvdelen. Hver part udnævner et af sine 
medlemmer til leder af sin delegation. 
2. Samordningsudvalget mødes skiftevis i Europa og Canada, men for et givet møde 
kan parterne vedtage at mødes et andet sted. Værtspartens delegationsleder leder 
mødet og indkalder til udvalgets næste møde, der skal finde sted inden for en to-års 
periode på et tidspunkt, der er acceptabelt for begge parter. 
3. Samordningsudvalget skal: 
a) gennemgå planer for aktiviteter, der gennemføres i henhold til denne aftale, og 
føre tilsyn med aktiviternes fremadskriden; 
b) udveksle information og synspunkter om spørgsmål vedrørende videnskabs- og 
teknologipolitik; 
c) foreslå, koordinere og godkende fremtidige aktiviteter, der ligger inden for 
rammerne af denne aftale, under hensyntagen til den tekniske værdi og den 
arbejdsindsats, der skal til for at sikre begge parters udbytte af aktiviteterne; 
d) fastlægge områder for samarbejde og aktiviter, der gennemføres i henhold til 
artikel II f) og artikel III h); 
e) sikre, at de miljømæssige konsekvenser af de aktiviter, der gennemføres i 
henhold til denne aftale, vurderes; 
f) udføre andre opgaver, som parterne i fællesskab måtte vedtage. 
4. Alle beslutninger i samordningsudvalget træffes enstemmigt. 
ARTIKEL VII 
Parterne støtter den videst mulige udbredelse af de oplysninger, der tilvejebringes eller 
udveksles i henhold til denne aftale 
i) på betingelse af, at de har ret til at offentliggøre oplysningerne, og at 
oplysningerne enten er i deres besiddelse eller tilgængelige for dem, og 
ii) under iagttagelse af forpligtelser til at beskytte industriel ejendomsret og 
ophavsret og til at behandle spørgsmål om opfindelser og opdagelser i 
forbindelse med aktiviteter, der gennemføres i henhold til denne aftale. 
ARTIKEL VIII 
Intet i denne aftale må udlægges til skade for eksisterende eller fremtidige 
samarbejdsaftaler mellem parterne. 
ARTIKEL IX 
1. Parternes opfyldelse af denne aftale er betinget af, at der står bevilgede midler til 
rådighed. 
A 
2. Samarbejdet i medfør af denne aftale skal foregå i overensstemmelse med de love 
og bestemmelser og den politik, der gælder i Canada og i Euratom og dets 
medlemsstater. 
3. Hver part bestræber sig efter bedste evne på inden for rammerne af de gældende 
love og bestemmelser og den gældende politik at lette rejser, import og eksport af 
materialer, brændsel og udstyr og valutaoverførsler, som er nødvendige for at 
gennemføre denne aftale. 
4. Alle omkostninger i forbindelse med gennemførelsen af denne aftale afholdes af 
den part, der pådrager sig udgifterne, medmindre andet specielt besluttes af 
parterne. En sådan beslutning nedfældes skriftligt. 
ARTIKEL X 
1. Alle spørgsmål i forbindelse med denne aftale løses ved aftaler mellem parterne. 
2. Alle uoverensstemmelser i forbindelse med denne aftale løses ved konsultation 
mellem parterne. 
ARTIKEL XI 
I tilfælde af, at en af parternes fusionprogram i løbet af det tidsrum, aftalen gælder, 
ændres betydeligt, enten ved udvidelse, nedskæring eller omstrukturering eller ved, at 
dele af programmet lægges sammen med en tredjeparts fusionsprogram, har begge 
parter ret til at anmode om ændringer i aftalens omfang og vilkår. 
ARTIKEL XII 
1. Denne aftale træder i kraft den dag, begge parter har undertegnet den. Den 
forbliver i kraft i 10 år, men kan til enhver tid opsiges af en af parterne med mindst 
seks måneders skriftligt varsel til den anden part. 
Denne aftale kan ændres eller udvides efter parternes fælles beslutning, som 
nedfældes skriftligt. 
2. Aktiviteter, der er påbegyndt i henhold til denne aftale, men endnu ikke fuldført på 
tidspunktet for aftalens udløb, kan videreføres, indtil de er fuldført. 
3. Opsigelse af denne aftale berører hverken rettigheder, som parterne indtil 
ophørsdatoen har vundet i henhold til aftalen, eller rettigheder og forpligtelser i 
medfør af gennemførelsesaftaler, der er indgået i henhold til denne aftale. 
ARTIKEL XIII 
For så vidt angår Euratom, gælder denne aftale for de områder, hvor Traktaten om Oprettelse af 
Det Europæiske Atomenergifællesskab finder anvendelse, og for områder tilhørende de lande, der 
deltager i Euratoms fusionsprogram som fuldt associerede tredjelande. 
Undertegnet i to eksemplarer på engelsk og fransk i , den 1994. 
For Det Europæiske Atomenergifællesskab For den canadiske regering 
^ 
BILAG I (Artikel V, stk. 3, litra a) 
Uden at det skal udelukke yderligere vilkår og betingelser, og i medfør af artikel V i 
aftalememorandummet om samarbejde mellem Det Europæiske Atomenergifællesskab 
og den canadiske regering vedrørende kontrolleret nuklear fusion, kræver parterne, at 
gennemførelsesaftaler, der indgås i henhold til dette aftalememorandum, i givet fald 
indeholder følgende bestemmelser: 
A.1 Fortrolig viden 
A.1.1 Definitioner 
"Fortrolig viden" er videnskabelige og tekniske data, forsknings- og 
udviklingsresultater og -metoder samt enhver anden viden, som tænkes 
tilvejebragt eller udvekslet i medfør af denne gennemførelsesaftale, 
eksempelvis know-how, viden, der er direkte knyttet til opfindelser eller 
opdagelser, samt teknisk, handelsmæssig og finansiel viden, forudsat at denne 
viden er eller betragtes som værende markeret på passende måde i 
overensstemmelse med punkt A.1.2.b) og 
a) ikke er almindelig kendt eller offentligt tilgængelig fra andre kilder, 
b) ikke tidligere har været stillet til rådighed af ejeren for andre uden 
betingelser med hensyn til dens fortrolighed, og 
c) ikke i forvejen er i den modtagende parts besiddelse, uden at der 
foreligger betingelser med hensyn til dens fortrolighed. 
"Dokument" er en samling oplysninger, enten i skriftlig form eller registreret på 
diskette, magnetbånd, ROM (read-only memory) eller et andet medium. 
IS 
A. 1.2 Procedurer 
a) En part, der modtager fortrolig viden i medfør af denne 
gennemførelsesaftale, skal respektere denne videns fortrolige karakter. 
b) Ethvert dokument, der indeholder fortrolig viden, skal markeres tydeligt af 
den udleverende part med følgende (eller en indholdsmæssigt tilsvarende) 
brugsindskrænkende bestemmelse: 
"Dette dokument indeholder fortrolig viden, som er udleveret i fortrolighed i 
medfør af en gennemførelsesaftale, der er indgået i henhold til 
aftalememorandum af om samarbejde mellem Det Europæiske 
Atomenergifællesskab og den canadiske regering vedrørende kontrolleret nuklear 
fusion (herefter benævnt "aftalememorandummet"), og må ikke udbredes uden 
for Kommissionen, den canadiske regering, enheder og institutioner, der er 
udpeget af Euratom eller den canadiske regering i henhold til 
aftalememorandummet, deres kontrahenter og licenstagere, medmindre der 
foreligger en skriftlig tilladelse hertil fra [den udleverende part]. 
Denne påtegning skal anføres på enhver hel eller delvis gengivelse af dette 
dokument. Indskrænkningerne ophører automatisk, når den pågældende viden 
fremlægges af ejeren uden brugsindskrænkning." 
c) Fortrolig viden, der er modtaget i fortrolighed i henhold til denne 
gennemførelsesaftale kan videregives af den modtagende part til: 
(i) personer inden for eller ansat af den modtagende part eller - alt efter 
omstændighederne - Euratom eller den canadiske regering eller enheder, 
der er udpeget af disse i henhold til aftalememorandummet om 
samarbejde mellem Det Europæiske Atomenergifællesskab og den 
canadiske regering vedrørende kontrolleret nuklear fusion 
(ii) den modtagende parts kontrahenter eller underkontrahenter på betingelse 
af, at den fortrolige viden udelukkende anvendes inden for rammerne af 
deres kontrakter med den modtagende part i forbindelse med arbejde 
vedrørende emnet for denne viden 
forudsat at enhver sådan videregivet fortrolig viden markeres med en 
brugsindskrænkende bestemmelse, der indholdsmæssigt svarer til den, der er 
anført i punkt A.1.2.D), og forudsat at modtageren af denne viden har 
accepteret at respektere dens fortrolige karakter og har indvilliget i ikke at give 
den videre uden forudgående tilladelse, givet af den udleverende part på 
foranledning af den modtagende part. 
d) Med forudgående skriftligt samtykke fra den part, der udleverer fortrolig viden i 
medfør af denne gennemførelsesaftale, kan den modtagende part give den 
fortrolige viden videre til en bredere kreds end tilladt ifølge punkt A.1.2.C). Den 
udleverende og den modtagende part samarbejder om at udvikle procedurer for 
anmodning om og opnåelse af skriftligt samtykke til en sådan videre udbredelse. 
A.1.3 Hvis en af parterne bliver opmærksom på, at den muligvis ikke kan overholde 
bestemmelserne om begrænset udbredelse i punkt A.1.2, underretter den omgående 
den anden part. Derefter rådfører parterne sig med hinanden for at aftale, hvad der 
skal gøres. 
A.1.4 Den udleverende part indestår ikke over for den modtagende part for den meddelte 
videns egnethed til noget bestemt anvendelsesformål. 
A.1.5 Hver part behandler fortrolig viden, der meddeles via seminarer, workshops og andre 
møder, udstationering af personale, anvendelse af faciliteter eller udveksling af udstyr, i 
overensstemmelse med principperne i punkt A.1.2, dog således at fortrolig viden, der 
meddeles på anden måde end i dokumentform, ikke er omfattet af bestemmelserne om 
begrænset udbredelse, medmindre den person, der videregiver sådan viden, skriftligt 
informerer modtageren om, at denne viden er fortrolig. 
A.2 Opfindelser og opdagelser 
A.2.1 Definitioner 
I punkt A.2.2 refererer ordet "land", for så vidt angår Euratom, til de territorier, hvor 
Traktaten om Oprettelse af Det Europæiske Atomenergifællesskab finder anvendelse og 
territorier tilhørende lande, der deltager i Euratoms fusionsprogram som fuldt 
associerede tredjelande. 
A.2.2 For opfindelser og opdagelser, der gøres under gennemførelsen af denne aftale, tager 
parterne inden for rammerne af gældende love og forskrifter alle fornødne skridt til at 
sikre følgende: 
a) Hvis der i forbindelse med udveksling af forskere, teknikere og andre specialister 
gøres en opfindelse eller opdagelse af personale (opfinderen), der er ansat hos den 
ene part (den udstationerende part) eller dens kontrahenter, under udstationering 
hos den anden part (den modtagende part) eller dennes kontrahenter: 
(i) får den modtagende part alle rettigheder til en sådan opfindelse eller 
opdagelse i sit eget land og i tredjelande, mens 
(ii) den udstationerende part eller opfinderen får alle rettigheder til en sådan 
opfindelse eller opdagelse i sit eget land. 
b) I tilfælde, hvor punkt A.2.2.a) ikke finder anvendelse, og hvor en opfindelse eller 
opdagelse, som gøres af personale ansat af den ene part eller dens kontrahent, 
direkte skyldes anvendelse af viden, som er meddelt disse af den anden part i 
henhold til denne gennemførelsesaftale, eller som er meddelt under seminarer eller 
andre fælles møder, får den part eller dennes kontrahent, hvis personale gør 
opfindelsen eller opdagelsen, alle rettigheder til opfindelsen eller opdagelsen i alle 
lande; den anden part indrømmes en vederlagsfri, ikke-eksklusiv, uigenkaldelig 
licens (herunder ret til at give under-licenser) på opfindelsen eller opdagelsen, 
samt rettigheder i forbindelse med patentansøgninger vedrørende opfindelsen eller 
opdagelsen og ethvert patent eller enhver anden beskyttelse vedrørende 
opfindelsen eller opdagelsen i alle lande. 
c) Den part, der ejer en opfindelse eller opdagelse som anført i punkt A.2.2 a) og 
b), indrømmer på rimelige vilkår den anden part licens på opfindelsen eller 
opdagelsen efter anmodning fra den anden part. 
A.2.3 Uden at det skal indskrænke opfinderens rettigheder i henhold til gældende lov, tager 
hver part de fornødne skridt til at sikre, at dens personale indgår i det samarbejde, der 
er nødvendigt for at gennemføre bestemmelserne i punkt A.2.2. Hvad angår 
opfindelser eller opdagelser, der gøres under gennemførelsen af denne aftale, påhviler 
det parterne at betale deres egne ansatte de vederlag og godtgørelser, som de ansatte 
ifølge gældende lov har ret til. 
A.3 Ophavsrettigheder 
Parternes ophavsrettigheder skal behandles i overensstemmelse med 
Bernerkonventionen (som revideret). Hvad angår ophavsrettigheder til materiale, der 
tilvejebringes eller udveksles i medfør af denne gennemførelsesaftale, og som ejes 
eller kontrolleres af en af parterne, tillader denne part den anden part at reproducere 
eller oversætte ophavsretligt beskyttet materiale. 
BILAG II (Artikel V, stk. 3, litra b) 
B.1 Udveksling af personale 
Hvad angår udveksling af forskere, teknikere og andre specialister i henhold til 
aftalememorandummet om samarbejde mellem Det Europæiske Atomenergifællesskab 
og den canadiske regering vedrørende kontrolleret nuklear fusion, og uden at det 
udelukker andre principper, gælder følgende principper for parternes 
gennemførelsesaftaler: 
a) Hver part sikrer, at forskere, teknikere og andre specialister (herefter benævnt 
"udstationeret personale"), der udvælges til udstationering hos den anden part, 
er kvalificerede til de funktioner, de skal udføre. 
b) Den modtagende part sørger for passende indkvartering af det udstationerede 
personale og dettes familie på et grundlag, der er acceptabelt for begge parter. 
c) Den modtagende part yder det udstationerede personale og dettes familie den 
fornødne hjælp i forbindelse med administrative formaliteter (rejsearangementer 
og lignende). 
d) Parterne sikrer, at det udstationerede personale overholder de generelle og 
særlige arbejdsregler og sikkerhedsbestemmelser, der gælder ved 
værtsinstitutionen, eller som aftales i en særskilt udstationeringsaftale. 
B.2 Udveksling af udstyr, instrumenter, materialer, brændsel og reservedele 
Hvis udstyr, instrumenter, materialer, brændsel eller reservedele (herefter under ét 
benævnt "udstyr") skal udveksles eller stilles til rådighed i medfør af en 
gennemførelsesaftale, der er indgået i henhold til aftalememorandummet om 
samarbejde mellem Det Europæiske Atomenergifællesskab og den canadiske regering 
vedrørende kontrolleret nuklear fusion, gælder - uden at det udelukker andre principper 
- følgende principper for parternes gennemførelsesaftaler: 
9, 
A.<t 
a) Afsenderparten leverer hurtigst muligt en detaljeret fortegnelse over det udstyr, 
den stiller til rådighed, sammen med de relevante specifikationer og den tekniske 
og informative dokumentation, der hører til. 
b) Udstyr, der stilles til rådighed af afsenderparten, forbliver dennes ejendom og 
returneres til afsenderen, når den aktivitet, der er emnet for 
gennemførelsesaftalen, er afsluttet, medmindre andet aftales mellem parterne. 
c) Udstyr må kun sættes i drift på værtsinstitutionen efter indbyrdes aftale mellem 
parterne. 
d) Modtagerparten stiller de nødvendige lokaler til rådighed for udstyret og sørger 
for elektricitet, vand, gas og andre fornødenheder ifølge indbyrdes aftale mellem 
parterne. 
e) Ansvaret for transporten af udstyr fra afsenderparten til det endelige 
bestemmelsessted på modtagerpartens anlæg og tilbage til afsenderen, og 
ansvaret for udstyrets sikkerhed og forsikring undervejs samt heraf følgende 
udgifter, påhviler afsenderparten, medmindre andet aftales mellem parterne. 
f) Modtagerparten underretter toldmyndighederne om, at det udstyr, der stilles til 
rådighed af afsenderparten, er bestemt til udførelse af aktiviteter af 
videnskabelig og ikke kommerciel karakter. 
Regler for overførsler af tritium og tritium-relateret udstyr er fastlagt i ændringen af 
15. juli 1991 af samarbejdsaftalen mellem parterne om udnyttelse af atomenergi til 
fredelige formål af 6. oktober 1959. 
B.3 Fordeling af omkostninger 
For en gennemførelsesaftale, der indgås i henhold til aftalememorandummet om 
samarbejde mellem Det Europæiske Atomenergifællesskab og den canadiske regering 
vedrørende kontrolleret nuklear fusion, gælder - uden at det udelukker andre principper 
- følgende princip vedrørende fordeling af omkostninger: 
J/ 
Alle omkostninger, der opstår som følge af en gennemførelsesaftale afholdes af 
den part, der pådrager sig udgifterne, medmindre andet aftales særskilt mellem 
parterne. Enhver aftale skal være skriftlig. 
B.4 Rettigheder i forbindelse med industriel ejendomsret 
Ved gennemførelsesaftaler, der dækker andre aktiviteter end udveksling af personale 
og viden, tager parterne - før samarbejdsaktiviteterne indledes - beslutning om en 
passende fordeling af rettigheder i forbindelse med industriel ejendomsret til 
opfindelser eller opdagelser, der gøres under sådanne aktiviteter. I denne 
sammenhæng tages parternes respektive udbytte af, bidrag til og rettigheder i 
forbindelse med aktiviteterne i betragtning. 
r y ISSN 0254-1459 
KOM(94) 343 endelig udg. 
DOKUMENTER 
DA 1115 
Katalognummer : CB-CO-94-355-DAC 
ISBN 92-77-^1955-9 
Kontoret for De Europæiske Fællesskabers Officielle Publikationer 
L-2985 Luxembourg 4